Մհեր Արշակյան

Մհեր Արշակյան (օգոստոսի 30, 1972, Երևան, Հայկական ԽՍՀ, ԽՍՀՄ), հայ հրապարակախոս, բանաստեղծ, արձակագիր։

Մանկության և պատանեկության տարիներն անցկացրել է Գավառում և Մեղրիում։ Ավարտել է ԵՊՀ բանասիրական ֆակուլտետը (1995): 1997 թվականին հրատարակել է առաջին գիրքը՝ «Սիրող մարդը» վերնագրով։ Հետագա տարիներին տպագրել է բանաստեղծությունների և պատմվածքների «ինքնահրատ» մի քանի բրոշյուր։ 2002 և 2007 թվականներին հրատարակել է «Օրագրերը»։

Աշխատել է հայաստանյան մի շարք լրատվամիջոցներում։ 1995-1998 թվականներին եղել է ՀՀՇ-ի տեղեկատվական կենտրոնի թղթակից։ 1998-1999 թվականներին Հայոց համազգային շարժման (ՀՀՇ) տպագիր օրգանի՝ «Հայք» թերթի թղթակից, 1999-2005 թվականներին՝ «Ա1+» հեռուստաընկերության «Այբ-Ֆե» լրատվական գործակալության թղթակից, 2002-2005 թվականներին՝ «Այբ-Ֆե» թերթի թղթակից, 2006 թվականից` Հայաստանի հանրային հեռուստաընկերության «Հայլուր» լրատվական ծրագրի թղթակից։

Մատենագիտություն 
 Սիրող մարդը (վիպակ), Ե., Ապոլոն, 1997, 63 էջ։
 Անճառ (բանաստեղծություններ), Ե., Լուսակն, 2007, 60 էջ։
 Պատմվածքներ, Ե., ՀԳՄ հրատ., 2008, 100 էջ։
 Յանուսի օրագրերը (մտորումներ), Ե., Անտարես, 2015, 200 էջ։

Մրցանակներ 
 2003-«Ռուսկայա գազետայի» հատուկ մրցանակ (Ռուսաստան)

Ծանոթագրություններ 

21-րդ դարի արևելահայ բանաստեղծներ
21-րդ դարի արևելահայ արձակագիրներ
Հայ հրապարակախոսներ
ԵՊՀ բանասիրական ֆակուլտետի շրջանավարտներ